27. ΑΝΑΓΚ. ΝΟΜΟΣ υπ’ αριθ. 245 της 30/30 Δεκ. 1967 (ΦΕΚ Α΄ 243) Περί επιβολής εισφοράς υπέρ της Ραδιοφωνίας της Ελλάδος και καθορισμού τρόπου εισπράξεως αυτής. Άρθρ.1.-1.Από 1 Ιαν. 1968 επιβάλλεται εις βάρος παντός κατόχου μετρητού καταναλώσεως ρεύματος της Δ.Ε.Η. κατά μήνα εισφορά υπέρ της Εθνικής Ραδιοφωνίας της Ελλάδος. 2.Η εισφορά αύτη υπολογίζεται επί της αξίας της καταναλισκομένης κατά μήνα, κατά τας ενδείξεις του μετρητού ηλεκτρικής ενεργείας, κλιμακούται δε, ως ακολούθως: Δια τους αναλίσκοντας ηλεκτρικήν ενέργειαν αξίας: α)Έως 100 δραχμών, εισφορά εκ δραχ. 5. β)Από 100 δραχμών και άνω δραχ. 13. Τρόπος εισπράξεως Άρθρ.2.-1.Η κατά το προηγούμενον άρθρον επιβαλλομένη εισφορά, μετά του αναλογούντος τέλους χαρτοσήμου και πάσης ετέρας εκ των κειμένων Νόμων επιβαρύνσεως, συνεισπράττεται υπό της Δ.Ε.Η. μετά του εις αυτήν οφειλομένου αντιτίμου της καταναλωθείσης ηλεκτρικής ενεργείας. 2.Εν περιπτώσει αρνήσεως εκ μέρους του κατόχου του μετρητού προς καταβολήν της ως άνω εισφοράς μετά των προσθέτων επιβαρύνσεων, η ΔΕΗ προέρχεται εις άμεσον διακοπήν της υπ’ αυτής παρεχομένης ηλεκτρικής ενεργείας, δεν δικαιούται δε εις επαναχορήγησιν αυτής, άνευ προηγουμένης εξοφλήσεως της οφειλομένης εισφοράς. Τρόπος αποδόσεως της εισφοράς Άρθρ.3.-1.Δια κοινών αποφάσεων των Υπουργών Προεδρίας της Κυβερνήσεως και Βιομηχανίας, δημοσιευομένων εις την Εφημερίδα της Κυβερνήσεως, καθορίζεται η τυχόν καταβλητέα εις την ΔΕΗ προμήθεια δια την παρ’ αυτής κατά τα άνω εισπραττομένην εισφοράν. Η προμήθεια αύτη εν ουδεμιά περιπτώσει δύναται να υπερβή το 2% του ποσού αυτής. 2.Το εναπομένον ποσόν, μετά την αφαίρεσιν της προμηθείας της ΔΕΗ, ήτις αποδίδει απ’ ευθείας το εισπραττόμενον τέλος χαρτοσήμου εις το Δημόσιον, κατατίθεται εις την Τράπεζαν της Ελλάδος υπέρ του Ε.Ι.Ρ., τηρούμενον εις ειδικόν λογαριασμόν υπό τον τίτλον «Πόροι Εθνικής Ραδιοφωνίας». Ο λογαριασμός ούτος διακινείται υπό του Ε.Ι.Ρ. κατά τας ισχυούσας περί διαθέσεως των πόρων αυτού διατάξεις. Άρθρ.4.-Από της ενάρξεως της ισχύος του παρόντος καταργούνται αι διατάξεις, των άρθρ. 5 του Νόμ. 2312/1953 «περί οργανώσεως και λειτουργίας της Εθνικής Ραδιοφωνίας της Ελλάδος», και 8 και 9 του Νόμ. 3188/1955, καθ’ ο μέρος δι’ αυτών επιβάλλεται, εις τα εν αυτοίς αναφερόμενα πρόσωπα, η υποχρέωσις προς υποβολήν εις το Ε.Ι.Ρ. δηλώσεως εν σχέ(Αντί για τη σελ. 296,15(ε) Σελ. 296,15(ζ) Τεύχος Θ83-Σελ. 107 Κρατική Ραδιοφωνία-Τηλεόραση 18.Ρ.α.25-27 σει προς την εισαγωγήν εν τη Χώρα, κατασκευήν, πώλησιν και κατοχήν ραδιοφώνων, ως και η υποχρέωσις των κατόχων ραδιοφώνων περί πληρωμής συνδρομής ή άλλης οιασδήποτε εισφοράς εκ του λόγου τούτου. Άρθρ.5.-Οφειλαί εξ εισφορών των κατόχων ραδιοφώνων αναγόμεναι εις χρόνον προ της οικονομικής χρήσεως 1961 θεωρούνται παραγεγραμμέναι. Αι μετέπειτα και μέχρι τέλους του 1967 καθιστάμεναι απαιτηταί εισφοραί εισπράττονται μετά των νομίμων προσθέτων επιβαρύνσεων κατά τας ισχυούσας μέχρι τούδε διατάξεις. Άρθρ.6.-Πάσα γενική ή ειδική διάταξις αντικειμένη εις τας διατάξεις του παρόντος καταργείται. Η ισχύς του παρόντος άρχεται από 1 Ιαν. 1968. Οι δήμοι και αι κοινότητες του Κράτους οι σύνδεσμοι τούτων ως και η Ένωσις Δήμων και Κοινοτήτων της Ελλάδος απηλλάγησαν της ανωτέρω εισφοράς υπέρ της Εθνικής Ραδιοφωνίας της Ελλάδος, δια του άρθρ. 10 Νόμ. 127/1975 (τόμ. 3Α σελ. 318,29). 